Վան Աբբեն նաև այն հավատն է, որ Հայաստանի թանգարաններն էլ մի օր կփոխվեն ու կդառնան փոփոխության գործակալներ։ 2018 թվականի մարտն է, Հայաստանի մշակույթի նախարարության նոր-հին թիմը՝ նախարարի, փոխնախարարների և խորհրդականների գլխավորությամբ, ոչինչ չարեց Հայաստանի թանգարաններում տարվող քաղաքականությունը փոխելու, ավելի ճիշտ՝ քաղաքականության բացակայությունը չեղարկելու ուղղությամբ։ Արվեստի տեսաբանները, հետազոտողները, կուրատորները, ճարտարապետները, արվեստագետները շարունակում են մնալ թանգարանից օտարված։ Հայաստանի թանգարանները բացակայում են ոչ միայն աշխարհի թանգարանային քարտեզից, այլև հաճախ իրենց քաղաքներից, համայնքներից, իրենք իրենցից։ Պարզ է, որ այս արդյունքներով հայաստանյան թանգարանը ոչ միայն չի կարող լինել փոփոխության գործակալ, այլև ստատուս քվոյի՝ իրերի ներկա դրության գլխավոր պահապաններից է։